Úradný vestník L 251 , 20/09/2001 S. 0015 - 0016



Rozhodnutie Spoločného výboru EHP č. 90/2001 zo 13. júla 2001, ktorým sa mení a dopĺňa príloha II (Technické nariadenia, normy, testovanie a certifikácia) a príloha XX (Životné prostredie) k Dohode o EHP SPOLOČNÝ VÝBOR EHP, so zreteľom na dohodu o Európskom hospodárskom priestore, v znení úprav vykonaných Protokolom upravujúcim Dohodu o Európskom hospodárskom priestore, ďalej len "dohoda", najmä na jej článok 98, keďže: (1) Príloha II k dohode bola zmenená a doplnená rozhodnutím č. 106/1999 Spoločného výboru EHP z 24. septembra 1999 [1]. (2) Príloha XX k dohode bola zmenená a doplnená rozhodnutím č. 80/2001 Spoločného výboru EHP z 19. júna 2001 [2]. (3) Úpravy k smernici Rady 93/12/EHS [3] je potrebné prispôsobiť v súlade s pristúpením Rakúskej republiky, Fínskej republiky a Švédskeho kráľovstva k Európskej únii. (4) Smernica 98/70/ES Európskeho parlamentu a Rady z 13. októbra 1998 o kvalite benzínu a nafty a ktorou sa mení a dopĺňa smernica rady 93/12/EHS [4] sa včlení do dohody. (5) Smernica Rady 1999/32/ES z 26. apríla 1999 o znižovaní obsahu síry v niektorých kvapalných palivách a ktorou sa mení a dopĺňa smernica 93/12/EHS [5] sa včlení do dohody. (6) Island smie naďalej používať plynové oleje pre námorné účely, ktoré nespĺňajú požiadavky smernice, pokiaľ ide o obsah síry, ROZHODOL TAKTO: Článok 1 Bod 6 smernice Rady 93/12/EHS v kapitole XVII prílohy II k dohode sa mení a dopĺňa takto: 1. Vkladá sa nasledujúci text: "v znení: — 398 L 0070: smernica 98/70/ES Európskeho parlamentu a Rady z 13. októbra 1998 (Ú. v. ES L 350, 28.12.1998, s. 58), — 399 L 0032: smernica Rady 1999/32/ES z 26. apríla 1999 (Ú. v. ES L 121, 11.5.1999, s. 13), [6]." 2. Znenie úpravy sa ruší. Článok 2 V smernici Rady 93/12/EHS v kapitole XVII prílohy II k dohode sa za bod 6 vkladá nasledujúci bod: "6a. 398 L 0070: smernica 98/70/ES Európskeho parlamentu a Rady z 13. októbra 1998 o kvalite benzínu a nafty a ktorou sa mení a dopĺňa smernica rady 93/12/EHS (Ú. v. ES L 350, 28.12.1998, s. 58)." Článok 3 V smernici 1999/94/ES Európskeho parlamentu a Rady v prílohe XX k dohode sa za bod 21ac vkladá nasledujúci bod: "21ad. 399 L 0032: smernica Rady 1999/32/ES z 26. apríla 1999 o znižovaní obsahu síry v niektorých kvapalných palivách a ktorou sa mení a dopĺňa smernica 93/12/EHS (Ú. v. ES L 121, 11.5.1999, s. 13) [7]. Na účely tejto dohody znejú príslušné ustanovenia smernice nasledovne: V článku 4 ods. 2 sa slová: "Island, pre celé územie alebo časť územia," vkladajú za slovo "územie,"." Článok 4 Znenie smernice 98/70/ES Európskeho parlamentu a Rady a smernice Rady 1999/32/ES v islandskom a v nórskom jazyku, ktorý sa uverejní v prílohe Úradného vestníka Európskych spoločenstiev pre EHP, je autentické. Článok 5 Toto rozhodnutie nadobudne účinnosť 14. júla 2001 za predpokladu, že sa vykonali všetky oznámenia Spoločnému výboru EHP [8] podľa článku 103 ods. 1 dohody. Článok 6 Toto rozhodnutie sa uverejní v časti Úradného vestníka Európskych spoločenstiev pre EHP a v jeho prílohe pre EHP. V Bruseli 13. júla 2001 Za Spoločný výbor EHP predseda E. Bull [1] Ú. v. ES L 325, 21.12.2000, s. 11. [2] Ú. v. ES L 238, 6.9.2001, s. 31. [3] Ú. v. ES L 74, 27.3.1993, s. 81. [4] Ú. v. ES L 350, 28.12.1998, s. 58. [5] Ú. v. ES L 121, 11.5.1999, s. 13. [6] táto smernica je tiež zaradená v bode 21ad prílohy XX k dohode. [7] táto smernica je zaradená aj v bode 6 kapitoly XVII prílohy II k dohode. [8] Podstatné podmienky neuvedené. --------------------------------------------------